நியாசு மலை நாகணவாய்

நியாசு மலை நாகணவாய் அல்லது நியாசு நாகணவாய் (கிராகுலா ரோபசுதா) என்பது துரினிடே குடும்பத்தைச் சேர்ந்த ஒரு சிற்றினமாகும் ஆகும். இது மேற்கு சுமாத்திராவில் நியாசுவிலும், அருகிலுள்ள பிற தீவுகளில் வசிக்கும் ஒரு அகணிய உயிரி ஆகும். கிளெமென்ட்சு இந்த சிற்றினத்தை பொதுவாக மலை நாகணவாய் என தொக்குத்து அழைக்கின்றார்.

 விளக்கம் 
இந்த சிற்றினம் மேலோட்டமான காகம் போன்றது. துரினிடே குடும்பத்தில் மிகப்பெரிய உயிரினமாக இருக்கலாம். இது 30 முதல் 36 செமீ (12 முதல் 14 அங்குலம்) வரை நீளமாக இருக்கும். நிலையான அளவீடுகளில், இறக்கை நீட்டம் 20 முதல் 21.3 செமீ (7.9 முதல் 8.4 அங்குலங்கள்) வரையிலும் வால் நீளம் 9.9 முதல் 10.8 செமீ (3.9 முதல் 4.3 அங்குலங்கள் வரை) வரையிலும் அலகு 3.1 முதல் 3.4 செமீ (1.2 முதல் 1.3 அங்குலங்கள் வரையிலும் கணுக்கால் எலும்பு 4.4 முதல் 5 செமீ (1.2 முதல் 2.0 அங்குலங்கள் வரையிலும் இருக்கும்.Starlings & Mynas (Helm Identification Guide) by Chris Feare. இந்த சிற்றினத்தின் உடல் எடை  கிராம் (14 அவுன்ஸ்) வரை இருப்பதாக தெரிவிக்கப்பட்டுள்ளது. நியாசு மலை நாகணவாயில் முக்கியமாக ஊதா நிறத்தில் பளபளக்கும் கருப்பு நிற இறகுகளுடன் பிரகாசமான ஆரஞ்சு-மஞ்சள் நிறத் திட்டுகளுடன் தலை, கழுத்தின் பக்கத்தில் பெரிய சதைப்பற்றுள்ள மஞ்சள் தொங்கு சதைகளைக் கொண்டுள்ளது. பெரிய வெள்ளை இறக்கை திட்டுகளும் உள்ளன. இத்திட்டுகள் பறக்கும் போது தெளிவாகத் தெரியும். பெரிய அலகு முக்கியமாக சிவப்பு வண்ணத்திலும், வலுவான கால்கள் பிரகாசமான மஞ்சள் நிறத்திலும் உள்ளன.

 நடத்தை 
இந்த மைனா மரங்களில் வாழக்கூடியது. இது முக்கியமாக மலைக் காடுகளில் மந்தைகளாகக் காணப்படுகிறது. பெரும்பாலான பிற நாகணவாய் போல, நியாசு மலை நாகணவாயும் பழங்கள், தேன் மற்றும் பூச்சிகளை உண்ணுகின்றது.

இந்த பறவை இதன் பேசும் திறன்களுக்கு பிரபலமானது. இதனால் அதிக விலையைப் பெறுகிறது. பெரும்பாலான உள்நாட்டு காடுகள் அழிக்கப்பட்டுள்ளதால், சட்டவிரோத செல்லப்பிராணி வர்த்தகம் மற்றும் வாழ்விட அழிவு ஆகியவற்றால் இது அழுத்தத்திற்கு உள்ளாகியுள்ளது. 1990ஆம் ஆண்டில் நியாசு தீவின் பறவை கணக்கெடுப்பில், டைமண்ட் 17 நாட்கள் தங்கியிருந்தபோதும் எந்த நியாசு மலை நாகணவாயினையும் கண்டுபிடிக்க முடியவில்லை.

2015ஆம் ஆண்டில், செக் விலங்கியல் வல்லுநர்கள் காடுகளில் பல நாகணவாய்களை தனித்தனியாக கண்டுபிடித்தனர். இவை கடந்த பல ஆண்டுகளாக காடுகளில் அழிந்துவிட்டதாக கருதப்பட்டன.http://www.ccbc.cz/cz/blogx/entry/v-prirode-vyhynuly-loskutak-z-ostrova-nias-znovu-objeven-great-annoucement-from-the-island-of-nias.html 

 மேற்கோள்கள் 

Dymond, N., A survey of the birds of Nias Island, Sumatra, Kukila 7: 10-27

பகுப்பு:கிராகுலா